《王正卿何道夫和嘉字韵诗至数十道夫赠予数篇》
宋代·李流谦

洗甲倾河渐可涯，北征犹记宋元嘉。
石刘姓字非图录，轩喾乾坤自我家。
原上鼓旗寒朔吹，日边诏令掞春华。
舞干元是吾皇事，不必将军号虎牙。

作者简介：[约公元一一四七午前后在世]字无变，汉州德阳人。生卒年不详，约宋高宗绍兴中前后在世。以文学知名。荫补将仕郎，授成都府灵泉县尉。秩满，调雅州教授。虞允文宣抚全蜀，置之幂下，多所赞画。寻以荐除诸王宫大小学教授。力乞补外改奉议郎，通判淹州府事。流谦著有澹齐集八十一卷，《国史经籍志》传于世。